ZMLUVA  O  POSKYTOVANÍ  SOCIÁLNEJ  SLUŽBY

uzatvorená podľa § 74 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov

Č: / poradové číslo/rok /

Názov:	Ad usum, n. o.
Sídlo:	Poľovnícka 39/B, 932 01 Veľký Meder
IČO:	45736031
Číslo účtu:	2200368650/8330 vedený vo Fio banke, a. s.
IBAN:	SK9283300000002200368650
SWIFT:	FIOZSKBAXXX
Riaditeľ organizácie:	JUDr. Štefan BEREC
Riaditeľ centra sociálnych služieb:	Mgr. Ing. Bohuš KUBIŠ
Kontaktné čísla:		0905 602 703 – JUDr. Štefan Berec
		0910 171 273 - Mgr. Ing. Bohuš Kubiš
e-mail:		adusum.no@gmail.com
ako Poskytovateľ sociálnej služby

a

Meno a priezvisko:		
Dátum narodenia:		
Bydlisko:		
Rodinný stav:		
Štátne občianstvo:		
ako Prijímateľ sociálnej služby

uzatvárajú túto zmluvu o poskytovaní sociálnej služby.

Čl. I
Predmet

	Predmetom tejto zmluvy je poskytovanie sociálnej služby v zariadení pre seniorov podľa § 35 zákona č. 448/2008 Z. z. o sociálnych službách a o zmene a  doplnení zákona č. 455/1991 Zb. o živnostenskom podnikaní v znení neskorších predpisov (ďalej len „zákon č. 448/2008 Z. z.“).

Čl. II.
Druh poskytovanej sociálnej služby

Poskytovateľ sa zaväzuje poskytovať sociálnu službu na riešenie nepriaznivej sociálnej situácie:
fyzickej osobe, ktorá dovŕšila dôchodkový vek a je odkázaná na pomoc inej fyzickej osoby podľa prílohy č. 3 zákona č. 448/2008 Z. z. alebo fyzickej osobe, ktorá dovŕšila dôchodkový vek a  poskytovanie sociálnej služby v tomto zariadení potrebuje z iných vážnych dôvodov.

Čl. III
Vecný rozsah a forma poskytovania sociálnej služby

1.	Poskytovateľ sociálnej služby sa zaväzuje vykonávať sociálnu službu v Centre sociálnych služieb (ďalej len CSS) v rozsahu:

a)	odborné činnosti					- pomoc pri odkázanosti na pomoc inej fyzickej osoby,
												- sociálna rehabilitácia,
												- sociálne poradenstvo,
				   								- ošetrovateľská starostlivosť,

b)	obslužné činnosti					- ubytovanie,
											- stravovanie
											- upratovanie, pranie, žehlenie a údržba bielizne a šatstva,

c)	ďalšie činnosti		- zabezpečenie záujmovej činnosti (kultúrne a spoločenské aktivity).

2.	Sociálna služba v CSS sa bude poskytovať pobytovou formou – celoročne.

3.	Poskytovateľ zabezpečí prijímateľovi sociálnej služby aj iné služby v prípade potreby, ako sú napríklad pedikúra, manikúra, kadernícke služby, holenie a pod.. Tieto služby si platí prijímateľ sám (resp. rodinní príslušníci) v súlade s platným cenníkom vykonávateľa.

Čl. IV
Miesto a čas poskytovania sociálnej služby

1.	Sociálna služba bude poskytovaná celodenne od ...................... na dobu neurčitú.

2.	Sociálna služba bude poskytovaná mimo miesta bydliska prijímateľa sociálnej služby, v CSS Ad usum, n. o., Poľovnícka 39/B, 932 01 Veľký Meder.

Čl. V
Úhrada za sociálnu službu

1.	Prijímateľ sociálnej služby je povinný platiť úhradu za sociálnu službu a
- ubytovanie v dvojlôžkovej izbe vyššieho štandardu   – xxx,00 EUR mesačne nasledovne:......... z vdovského dôchodku, ktorý činí spolu .................. EUR
				- ...........................EUR doplatí platiteľ.

	Suma úhrady za sociálnu službu obsahuje sumu za stravovanie, ktoré zahŕňa raňajky, desiatu, obed, olovrant, večeru. Zvyšná časť úhrady je určená na odborné, obslužné a ďalšie činnosti – viď prílohu k zmluve - výpočtový list.

2.	Prijímateľ sociálnej služby je povinný zaplatiť úhradu za sociálnu službu vždy najneskôr do 25. dňa v mesiaci na nasledujúci mesiac, v ktorom bude sociálna služba poskytnutá. Úhradu platí prijímateľ sociálnej služby:
- bezhotovostným prevodom na účet poskytovateľa č. účtu 2200368650/8330 vedený vo Fio banke, a. s., IBAN SK9283300000002200368650, VS /poradové číslo/, v správe pre prijímateľa uviesť – /priezvisko/.

3.	V deň nástupu do CSS je prijímateľ sociálnej služby povinný uhradiť pomernú časť výšky úhrady za sociálnu službu odo dňa nástupu do konca mesiaca vo výške .................. EUR (od 20.05. 2021 do 31.05. 2021).

4.	Pre prípad ukončenia zmluvy inak než ku koncu kalendárneho mesiaca patrí poskytovateľovi úhrada za poskytované služby za celý kalendárny mesiac, v ktorom došlo k ukončeniu zmluvy.

5.	Suma úhrady za poskytovanie sociálnej služby sa každoročne upravuje o výšku nárastu dôchodku resp. výšky inflácie stanovenej Štatistickým úradom SR a to k termínu jeho úpravy ak to má vplyv na ekonomicky oprávnené náklady. Poskytovateľ má právo každoročne v závislosti od rastu cien energií a  inflácie prehodnotiť sumu úhrady za poskytovanie sociálnej služby s ohľadom na ekonomicky oprávnené náklady.

6.	Prijímateľ sociálnej služby je povinný poskytovateľovi sociálnej služby oznámiť zmeny vo výške príjmu, úspor a zmeny v hodnote majetku, ktoré sú rozhodujúce na určenie sumy úhrady za sociálnu službu do 8 dní od zmeny. V prípade, že prijímateľ sociálnej služby túto povinnosť nesplní, poskytovateľ sociálnej služby nie je povinný postupovať pri určovaní sumy úhrady podľa § 73 ods. 2 zákona č. 448/2008 Z. z..

7.	Ak nevznikne prijímateľovi sociálnej služby povinnosť platiť úhradu za sociálnu službu alebo jej časť a táto povinnosť nevznikne ani rodičom alebo deťom a prijímateľ sociálnej služby zomrie, nezaplatená úhrada za sociálnu službu alebo jej časť je pohľadávka poskytovateľa, ktorá sa uplatňuje v konaní o dedičstve.

8.	Poskytovateľ sociálnej služby nesmie podmieniť uzatvorenie zmluvy o poskytovaní sociálnej služby peňažným plnením alebo nepeňažným plnením.

9.	Ak prijímateľovi sociálnej služby nie je v určitej dobe poskytovaná sociálna služba, poskytovateľ za danú dobu vráti prijímateľovi pomernú časť úhrady za neposkytnuté činnosti (napr. za nedodanú stravu). Vyúčtovanie sa vykoná štvrťročne a finančné prostriedky sa vrátia prijímateľovi do konca nasledujúceho mesiaca po vyhodnocovanom štvrťroku.

Čl. VI
Povinnosti poskytovateľa

Poskytovateľ sociálnej služby je povinný:

a)	poskytovať prijímateľovi sociálnu službu na odbornej úrovni,
b)	prihliadať na individuálne potreby prijímateľa,
c)	aktivizovať prijímateľa sociálnej služby podľa jeho schopností a možností,
d)	spolupracovať s rodinou, príp. opatrovníkom, obcou a komunitou pri utváraní podmienok na návrat prijímateľa do prirodzeného rodinného prostredia alebo komunitného prostredia pri rešpektovaní jeho osobných cieľov, potrieb, schopností a zdravotného stavu,
e)	zachovávať  mlčanlivosť o  všetkých  skutočnostiach, ktoré sa dozvedel v súvislosti s poskytovaním sociálnej služby o prijímateľovi.

Čl. VII
Práva a povinnosti prijímateľa

1.	Prijímateľ sociálnej služby má právo:

a)	na kvalitné poskytovanie sociálnej služby,
b)	na utvorenie podmienok na zabezpečenie osobného, telefonického, písomného alebo elektronického kontaktu s  osobou, ktorú si sám určí, najmä na účel ochrany jeho práv a právom chránených záujmov, nadväzovania a udržiavania sociálnych väzieb s rodinou a komunitou a  udržiavania partnerských vzťahov,
c)	na nenarušovanie svojho osobného priestoru okrem situácie, ktorá neznesie odklad a vstup je nevyhnutný na ochranu života, zdravia alebo majetku, ochranu práv a slobôd iných fyzických osôb alebo ochranu majetku CSS,
d)	podieľať sa na určovaní životných podmienok v CSS prostredníctvom zvolených zástupcov prijímateľov za podmienok určených poskytovateľom sociálnej služby (domáci poriadok),
e)	na náhradu škody spôsobenej poskytovateľom pri poskytovaní sociálnej služby alebo v priamej súvislosti s ňou.

2	Prijímateľ sociálnej služby vyhlasuje, že nezamlčal žiadne vážne skutočnosti súvisiace s jeho telesným alebo duševný zdravím, prípadne sociálnou situáciou, ktoré by mohli mať vplyv na poskytovanie sociálnej služby v CSS.

3	Prijímateľ sociálnej služby sa zaväzujú platiť úhradu za poskytovanú sociálnu službu v určenej výške a termíne.

4	Prijímateľ sociálnej služby je povinný uzatvoriť s poskytovateľom sociálnej služby dodatok k zmluve o poskytovaní sociálnej služby ak sa zmenia skutočnosti rozhodujúce na určenie sumy úhrady a platenie úhrady za sociálnu službu, resp. po nadobudnutí  účinnosti nového všeobecne záväzného nariadenia o výške úhrady za sociálne služby.

5	Prijímateľ sociálnej služby sa zaväzuje uhradiť účelne vynaložené finančné prostriedky použité poskytovateľom sociálnej služby na prijímateľa a to k termínu poberania dôchodku a oproti predloženým dokladom o úhrade vynaložených finančných prostriedkov.

7	V prípade odchodu prijímateľa sociálnej služby z CSS sa prijímateľ zaväzuje uhradiť účelne vynaložené finančné prostriedky, ktoré boli použité v prospech prijímateľa a boli riadne vyúčtované, najneskôr v deň odchodu prijímateľa z CSS.

Čl. VIII
Vypovedanie zmluvy

1.	Prijímateľ sociálnej služby je oprávnený kedykoľvek jednostranne vypovedať túto zmluvu o poskytovaní sociálnej služby aj bez uvedenia dôvodu. Výpovedná lehota je 30 dní. (pozn.: podľa § 74 ods. 13 zák. č. 448/2008 Z. z. nesmie byť výpovedná lehota dlhšia ako 30 dní)

2.	Poskytovateľ sociálnej služby môže jednostranne vypovedať túto zmluvu o poskytovaní sociálnej služby, ak:

a)	prijímateľ sociálnej služby hrubo porušuje povinnosti vyplývajúce zo zmluvy o poskytovaní sociálnej služby, porušuje dobré mravy, denný režim, domáci poriadok CSS a narúša občianske spolužitie,
b)	prijímateľ a platiteľ včas nezaplatí dohodnutú úhradu za sociálnu službu a sumu oprávnených nákladov na prijímateľa, presahujúce spolu trojnásobok poplatku za sociálne služby,
c)	prijímateľ sociálnej služby odmietne uzavrieť dodatok k zmluve podľa čl. VII ods. 4 tejto zmluvy,
d)	prevádzka CSS je podstatne obmedzená alebo je zmenený účel poskytovania sociálnej služby tak, že zotrvanie na zmluve o poskytovaní sociálnej služby by pre poskytovateľa sociálnej služby znamenalo zrejmú nevýhodu,
e)	obec alebo vyšší územný celok rozhodne o zániku odkázanosti prijímateľa na sociálnu službu.

3.	Poskytovateľ sociálnej služby je povinný písomne doručiť výpoveď zmluvy prijímateľovi sociálnej služby, pričom je povinný vo výpovedi uviesť dôvod výpovede.

4.	Výpovedná lehota v prípade výpovede poskytovateľa sociálnej služby je 30 dní.. (pozn.: podľa § 74 ods. 17 zákona č. 448/2008 Z. z. výpovedná lehota nesmie byť kratšia ako 30 dní).
5.	Poskytovateľ sociálnej služby písomne oznámi prijímateľovi sociálnej služby začiatok plynutia výpovednej doby.

Čl. IX
Záverečné ustanovenia

1.	Ak sa zmenia skutočnosti, ktoré sú predmetom zmluvy o poskytovaní sociálnej služby, účastníci zmluvy na základe vzájomného súhlasu uzavrú písomný dodatok k tejto zmluve.

2.	Ak sa zmenia skutočnosti rozhodujúce pre určenie výšky úhrady za sociálnu službu, zmluvné strany sú povinné prijať písomný dodatok k tejto zmluve.

3.	Zmluvné strany prehlasujú, že si zmluvu prečítali, jej obsahu porozumeli a na znak súhlasu ju vlastnoručne podpísali. Zmluvné strany zároveň prehlasujú, že zmluva nebola uzatvorená v tiesni ani za iných jednostranne nevýhodných podmienok, a že pri podpisovaní tejto zmluvy nebol na nich vyvíjaný nátlak v žiadnej forme.
	
4.	Táto zmluva nadobúda platnosť a účinnosť dňom podpisu zmluvnými stranami.

5.	Zmluva je vyhotovená v dvoch vyhotoveniach, z ktorých každý má povahu originálu a je určená pre poskytovateľa a prijímateľa.

	Zároveň udeľujem výslovný súhlas so spracovaním mojich osobných údajov v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, ktoré sú uvedené v tejto žiadosti a v žiadosti o umiestnenie v centre sociálnych služieb za účelom zabezpečenia poskytovania sociálnej služby. Súhlas so spracovaním osobných údajov platí do doby písomného odvolania. Tento súhlas je možné kedykoľvek odvolať.
	Taktiež súhlasím so zhotovovaním fotografií so spoločenských akcií CSS a zároveň ich zverejnením na internete a v ubytovacích priestoroch neziskovej organizácie ako aj pri propagácii neziskovej organizácii v médiách.

Veľký Meder, dňa..........................

Prijímateľ sociálnej služby:                                                         ...................................................

Poskytovateľ sociálnej služby Ad usum, n. o.:                             ..................................................